钦定古今图书集成/明伦汇编/氏族典/第268卷 > 王子融
## 钦定古今图书集成/明伦汇编/氏族典/第268卷 > 王子融

按《宋史王曾传》：“曾弟子融，字熙仲，大中祥符进士及
第，累迁太常丞、同知礼院。尝论次国朝以来典礼因
革，为《礼阁新编》，上之。权三司度支盐铁判官，知河阳。
又集五代事为《唐馀录》六十卷以献。进直龙图阁，累
迁太常少卿，权判大理寺。乃取谳狱轻重可为准者，
类次以为断例。拜天章阁待制，迁右谏议大夫、知陕”
州，徙河中府，刑部侍郎致仕。英宗即位，进兵部，卒。本
名皞，字子融。元昊反，请以“字”为名。